№2-195/2015 ісі

ШЕШІМ  
ҚАЗАҚСТАН РЕСПУБЛИКАСЫ АТЫНАН

16 қазан 2015 жылы Орал қаласы

Батыс- Қазақстан облысының кәмелетке толмағандардың істері жөніндегі мамадандырылған ауданаралық соты құрамында төрағалық етуші судья Ж.Б. Ешпанова,

хатшылықта сот мәжілісінің хатшысы А.К. отырып,

Батыс Қазақстан облысы қорғаншылық (қамқоршылық) функцияларын жүзеге асыратын органы өкілі М.Ш. (№1-17/847 санды 11 маусым 2015 жылғы сенімхат негізінде),

талапкер Е.К. қатысуларымен,

Батыс- Қазақстан облысының кәмелетке толмағандардың істері жөніндегі мамадандырылған ауданаралық сот ғимаратында аудио және бейне жазба құралдарын пайдаланып, ашық сот мәжілісінде талапкер Е.К. жауапкер Ж. Т. баласының тұрғылықты жерін өзімен бірге белгілеу туралы азаматтық ісін қарап,

анықтады:

талапкер Е. К.сотқа келтірген талап арызында өзі 2003-2007 жылдар аралығында жауапкер Ж. Т. азаматтық некеде тұрып, некеден 19 қантар 2004 жылы дүниеге келген Е. деген баласы көрінгенін. Бірақ, жауапкермен араларында түсініспеушілік пайда болып, екеуі бөлек ажырап кеткендерін, баласы өзінің тәрбиесінде қалғанын және осы күнге дейін өзімен Ақсай қаласында тұрып жатырғанын көрсетіп, баласының тұрғылықты жерін өзімен бірге ресми түрде белгілеп беруді сұраған.

Сот мәжілісінде талапкер Е.К. талап арызын толық қолдап, сотқа жауапкер Ж.Т. қазіргі кезде Ш. қаласында тұрып, ауызша келісім бойынша жұмыс жасап жүргенін. Баласы Е. соңғы 3 жыл аралығында өзімен бірге Ақсай қаласында тұрақты тұратынын. жалпы орта білім беретін мектебінің 6-шы сыныбында оқитынын. Баласының дені сау екенін, еш жерде тіркеуде тұрмайтынын. Өзі жеке кәсіпкерде газ шаруашылығы қызметіне жауапты болып жұмыс жасайтынын және ай сайын алатын 40 000 теңге тұрақты табысы бар екенін. Мүмкіндігіне қарай баласына барлық жағдайын жасап отырғанын, оны мектепте оқытып, материалдық жағынан қамтамасыз ететінін. Өзі бұрын әкімшілік не қылмыстық жауапқа тартылмағанын, зиянды қылықтары жоқ екенін. Ақсай қаласында анасымен, азаматтық жолдасымен және баласымен бірге 4 бөлмелі жер үйде тұрып жатырғандарын көрсетіп, өзінің сотқа келтірген талап арызын қанағаттандырып, баласының тұрғылықты жерін өзімен бірге белгілеп беруді сұраған.

Жауапкер Ж.Т. Оңтүстік Қазақстан облысы Ш. қаласында жұмыс жасауына байланысты сот мәжілісіне келе алмайтынын хабарлап, сот отырысын өзінің қатысуысыз өткізуді сұраған жазбаша арызын сотқа келтірген. 15 қазан 2015 жылы нотариалдық түрде куәландырылған келісімінде баласының тұрғылықты жерін әкесімен бірге белгілеу туралы талап арызын мойындайтынын көрсеткен болатын.

БҚО, қамқоршылық (қроғаншылық) функцияларын жүзеге асыратын органы өкілі М.Ш. Рабаева сотқа кәмелетке толмаған Е. соңғы 3 жыл аралығында әкесімен бірге тұрып жатырғанын және әкесі Е.К. баласының оқуына және дамуына барлық жағдай жасап отырғанын. Баланың анасы Ж.Т. Ш. қаласында тұрып, жұмыс жасап жүргенін. Баласын тек каникул кезінде өзіне алатынын. Басқа уақытта баланы толықтай қамтамасыз етіп отырған әкесі екенін ескеріп, кәмелетке толмаған Е. тұрғылықты жерін әкесі Е. К. бірге белгілеу қажет деген қортынды берген.

Тараптардың түсініктемелерін және сот мәжілісінде жауапталған қорғаншылық (қамқоршылық) функцияларын жүзеге асыратын органы өкілі М.Ш. қортындысын тындап, іс құжаттарын зерттеп, сот келесі тұжырымға келеді.

Бала құқықтары туралы Конвенцияның 3 бабына сай балаларға қатысты қолданылатын іс-әрекеттердің, оларды әлеуметтік қамсыздандыру мәселелерімен айналысатын мемлекеттік немесе жеке мекемелердің, соттардың, әкімшілік немесе заң шығарушы органдардың қабылдағанына қарамастан, бәрінде де ең бірінші кезекте баланың мүдделерін барынша толық қамтамасыз етуге көңіл бөлінеді.

Қатысушы мемлекеттер заң бойынша бала үшін жауапкершілікті мойнына алған оның ата-анасының, қамқоршыларының немесе басқа да адамдардың құқықтары мен міндеттерін назарға ала отырып, баланың игілігі үшін қажетті қорғау мен қамқорлықты қамтамасыз етуге міндеттенеді және осы мақсатпен барлық тиісті заң шығару және әкімшілік шараларын қабылдайды.

Қатысушы мемлекеттер балалардың қамқорлығына немесе оларды қорғауға жауапты мекемелердің, қызмет көрсетуші орындар мен органдардың құзыретті органдар белгілеген нормаларға, атап айтқанда қауіпсіздік пен денсаулық сақтау саласында және олардың персоналының саны мен жарамдылығы, сондай-ақ құзыретті қадағалау тұрғысынан да сәйкес келуін қамтамасыз етеді.

«Неке (ерлі-зайыптылық) және отбасы туралы» ҚР Кодексінің 73 бабы 2,3 бөліктеріне сай ата-аналары бөлек тұратын кезде баланың тұрғылықты жерi мен заңды мекенжайы ата-аналарының келiсімiмен белгіленеді.

Келiсiм болмаған кезде ата-аналардың арасындағы дау баланың мүдделерiн негiзге алып және оның пiкiрiн ескере отырып, ата-аналардың талап етуі бойынша қорғаншылық немесе қамқоршылық жөніндегі функцияларды жүзеге асыратын органның қатысуымен медиация тәртібімен шешіледі немесе оны сот шешедi. Бұл ретте сот баланың ата-аналардың әрқайсысына, аға-iнiлерiне және апа-сiңлiлерiне (қарындастарына) үйiрлiгiн, баланың жасын, ата-аналардың адамгершiлiк және өзге де жеке қасиеттерiн, ата-аналардың әрқайсысы мен баланың арасындағы қарым-қатынастарды, баланың дамуы және тәрбиесі үшiн жағдайлар жасау мүмкiндiгiн (ата-аналар қызметiнiң түрiн, жұмысының режимін, ата-аналардың материалдық және отбасылық жағдайын және басқа да осындай жағдайларды) ескередi.

Ата-аналар баладан бөлек тұратын ата-ананың ата-ана құқықтарын жүзеге асыру тәртiбi туралы жазбаша нысанда келiсiм жасасуға құқылы.

Егер ата-аналар келiсiмге келе алмаса – дауды қорғаншылық немесе қамқоршылық жөніндегі функцияларды жүзеге асыратын орган, ал оның шешімімен келіспеген жағдайда – дау осы органның және баланың ата-аналарының қатысуымен медиация тәртібімен шешіледі немесе оны сот шешедi.

Сотпен кәмелетке толмаған, 19 қантар 2004 жылы дүниеге келген Е. ата –анасы Е. К. пен Ж. Т. бөлек тұратындары, яғни әкесі Е.К. баласымен бірге БҚО тұратыны, ал анасы Ж.Т. Оңтүстік Қазақстан облысы, Ш. қаласында тұрып жатырғаны және сол жақта жұмыс жасайтыны анықталған.

Сот талқылау барысында талапкер Е.К. баласы Е. соңғы 3 жыл аралығында әкесімен бірге А. қаласында тұрақты тұратыны. Жалпы орта білім беретін мектебінің 6-шы сыныбында оқитыны. Талапкер өзі мүмкіндігіне қарай баласына барлық жағдайын жасап отырғанын, оны мектепте оқытып, материалдық жағынан қамтамасыз ететіні. Талапкер бұрын әкімшілік не қылмыстық жауапқа тартылмағаны, зиянды қылықтары жоқ екені. А. қаласында анасымен, азаматтық жолдасымен және баласымен бірге 4 бөлмелі жер үйде тұрып жатырғандары. Жауапкер Ж.Т. баласымен тек каникул уақытында ғана жүздесетіні анықталған.

Жауапкер Ж.Т. жоғарыдағыны жоққа шығармай, керісінше, телефон арқылы хабарласқан кезде расындада өзі Ш. қаласында жұмыс жасап, тұрақты тұратынын. Баласы Е. әкесімен бірге Ақсай қаласында тұратынын. Талап арызды мойындайтынын және келісетінін көрсеткен.

Кәмелетке толмаған Е. оқу орнынан берілген мінездемеден бала толық емес отбасында, яғни әкесімен тұратыны. Ол үнемі әкесін мақтап жүретіні. Әкесі баласының жағдайын қадағалап, сабақтарын сұрап тұратыны, қосымша сабақтарға апаратыны, мұғалімдермен үнемі байланыста болып, ата-аналар жиналыстарынан қалмайтыны, баласын себепсіз сабақтан қалдырмайтыны анықталған.

Тұрмыстық жағдайын тексеру актісінен кәмелетке толмаған Е. әкесімен және әжесімен бірге А. қаласында тұратыны. Үй көгілдір отын, жарық, су құбырымен жабдықталғаны. Үй іші таза, санитарлық гигиеналық талапқа сай келетіні, қажетті жиһазбен қамтылғаны. Баланың өзінің бөлмесі бар екені, Психолигиялық ахуалы бала өсіруге қолайлы екені көрінеді.

Мекенжай анықтамаларынан кәмелетке толмаған Е. 24 тамыз 2010 жылы А. қаласында тіркелгені анық. Оның әкесі Е.Е. осы мекен жай бойынша 20 сәуір 2015 жылы тіркелген.

Бұл жағдайда сот талапкер Е.К. өз баласының дене бiтiмiнiң және рухани дамуына, оқуына мүмкіндік жасап, өз ата-аналық мiндеттерiн тиісті түрде орындауда деген тұжырымға келеді.

Бұдан басқа ҚР АІЖК-нің 49 бабына сай талап арызды мойындау жауапкердің құқығы болып танылады.

Жауапкер Ж.Т. талапкердің талап арызын мойындайтыны туралы нотариалдық түрде куәландырылған арызын келтірген, сондықтан сот жауапкердің талап арызды мойындағанын қабылдайды.

ҚР АІЖК-нің 193 бабы 4 тармағына сай жауапкер талап қоюды мойындағанда және оны қабылдаған кезде сот мәлімденген талаптарды қанағаттандыру туралы шешім шығарады.

Бұл жағдайда, баланың жеке басы толық және үйлесімді дамуы үшін оның отбасы аясында, бақыт, махаббат және түсінушілік ахуалында өсуі қажет екендігін тани отырып, кәмелетке толмаған Е. Балалар құқығы туралы Конвенциямен көзделген ең бірінші кезекте баланың мүдделерін барынша толық қамтамасыз ету мақсатында сот талапкер Е.К. талап арызын қанағаттандыру қажет деген тұжырымға келеді.

ҚР АІЖК-нің 110 бабына сай сот өз пайдасына шешім шығарылған тарапқа іс бойынша шеккен барлық сот шығыстарын екінші тараптан алып береді.

Талапкер Е.К. сот талқылау барысында мемлекеттік бажды өз пайдасына жауапкерден өндіруден бас тартқан, сол себептен сот талапкермен төленген мемлекеттік бажды жауапкерден өндіру қажет емес деп есептейді.

Жоғарғылардың негізінде, Балалар құқығы туралы Конвенцияның 3-ші бабын, «Неке (ерлі-зайыптылық) және отбасы туралы» ҚР Кодексінің 73 бабы 2,3 бөліктерін және ҚР АІЖК-нің 217-221 баптарын басшылыққа алып, сот

шешім етті

талапкер Е. К. жауапкер Ж. Т.баланың тұрғылықы жерін өзімен бірге белгілеу туралы талап арызы қанағаттандырылсын.

Кәмелетке толмаған, 19 қантар 2004 жылы дүниеге келген Е. тұрғылықыты жері әкесі Е. К.бірге белгіленсін.

Шешімге шығарған шешімнің көшірмелері тапсырылған күннен бастап 15 күн ішінде Батыс Қазақстан облысының кәмелетке толмағандардың істері жөніндегі мамандандырылған ауданаралық соты арқылы Батыс Қазақстан облыстық сотының апелляциялық сот алқасына Қазақстан Республикасының азаматтық істер жөніндегі Кодекстің 334, 335 баптары тәртібімен шағым не (немесе) наразылық келтіруге болады.

Судья: Ж.Б. Ешпанова